კონსტანტინე მარჯანიშვილი (მათემატიკოსი)

კონსტანტინე კონსტანტინეს ძე მარჯანიშვილი  (დ. 26 აგვისტო [ძვ. სტ. 13 აგვისტო] 1903, მოსკოვი — გ. 13 თებერვალი, 1981, მოსკოვი) — საბჭოთა მათემატიკოსი. ფიზიკა-მათემატიკის მეცნიერებათა დოქტორი (1949), საბჭოთა კავშირის მეცნიერებათა აკადემიის აკადემიკოსი (1974), სოციალისტური შრომის გმირი (1973), კომუნისტური პარტიის წევრი 1939 წლიდან. ცნობილი ქართველი რეჟისორის კოტე მარჯანიშვილის შვილი.

ბიოგრაფია
1924 წელს დაამთავრა სანქტ-პეტერბურგის სახელმწიფო უნივერსიტეტი. 1925 წელს საქართველოს განათლების სახალხო კომისარიატმა გერმანიაში მიავლინა საპროფესორო მოღვაწეობისთვის მოსამზადებლად. 1927 წელს გერმანიიდან საქართველოში დაბრუნებული კონსტანტინე მარჯანიშვილი თბილისის სახელმწიფო უნივერსიტეტში ნიკო მუსხელიშვილმა აიყვანა ასისტენტად, იმავ დროულად იგი უმაღლესი მათემატიკისა და თეორიული მექანიკის კურსებს კითხულობდა ამიერკავკასიის პოლიტექნიკურ ინსტიტუტში, შემდეგ აქტიურად მონაწილეობდა თბილისის სახელმწიფო უნივერსიტეტის ფიზიკა-მათემატიკის ფაკულტეტთან ნიკო მუსხელიშვილის ინიციატივით მათემატიკის ინსტიტუტის დაარსების ორგანიზაციასა და საქმიანობაში. 

1933 წელს მამის გარდაცვალების შემდეგ იგი დედასთან ერთად საცხოვრებლად მოსკოვში გადავიდა და სიცოცხლის ბოლომდე სტეკლოვის სახელობის მათემატიკის ინსტიტუტში მუშაობდა.კონსტანტინე მარჯანიშვილი ძირითადი შედეგები აქვს მიღებული რიცხვთა ადიციურ თეორიაში და გამოყენებით მათემატიკაში. ავტორია 50-ზე მეტი სამეცნიერო ნაშრომისა.კონსტანტინე მარჯანიშვილი — სტეკლოვის სახელობის მათემატიკის ინსტიტუტი

დაჯილდოებულია 2 ლენინის ორდენით, 2 შრომის წითელი დროშის ორდენით და მედლებით. დაკრძალულია დიდუბის პანთეონში.

თბილისში არსებობს მისი სახელობის ქუჩა.

 თხზულებები 
 Об одной задаче аддитивной теории чисел, "Известия АН СССР. Серия математическая", 1940, т. 4, №2, с. 193-214; 
 О некоторых нелинейных системах уравнений в целых числах, "Математический сборник", 1953, т. 33 (75), в. 3, с. 639-75.

ლიტერატურა
 ზ. ბაბუნაშვილი, თ. ნოზაძე, „მამულიშვილთა სავანე“, გვ. 251, თბ., 1994

რესურსები ინტერნეტში

სქოლიო

კატეგორია:დაბადებული 26 აგვისტო
კატეგორია:დაბადებული 1903
კატეგორია:გარდაცვლილი 13 თებერვალი
კატეგორია:გარდაცვლილი 1981
კატეგორია:ქართველი მათემატიკოსები
კატეგორია:ლენინის ორდენის კავალრები
კატეგორია:შრომის წითელი დროშის ორდენის კავალრები
კატეგორია:სოციალისტური შრომის გმირები
კატეგორია:დიდუბის პანთეონში დაკრძალულები
კატეგორია:მოსკოვში დაბადებულები
კატეგორია:მოსკოვში გარდაცვლილები